als_Latn dik_Latn sag_Latn
Rreth 70 mijë fëmijë të moshës 2 deri në 17 vjeç në Shqipëri rezultojnë me Aftësi të Kufizuar, dhe gati 92 % e tyre nuk marrin shërbimet bazë për të cilat kanë nevojë. Ndërkohë që studimi i parë kombëtar mbi prevalencën e aftësisë së kufizuar tregoi se 470 prej tyre jetojnë në rrethin e Librazhdit.
Për këtë arsye World Vision ka nisur në Librazhd programin social “Tungjatjeta…jetë”. Ky program ofron vizita dhe shërbime në banesat e fëmijëve me aftësi të kufizuara. Njësia Komunitare Lëvizëse e përbërë nga: dy punonjës socialë, një psikolog, një infermier, një fizioterapist dhe një logopedist me kohë të pjesshme; do të udhëtojë drejt zonave më të thella të Librazhdit. Ekipi i ekspertëve do të hartojë plane individuale zhvillimi për çdo fëmijë dhe do i ndjekë ato hap pas hapi. “Tungjatjeta…jetë” përmes njësisë lëvizëse do të ofrojë edhe konsultime për kujdestarët ligjorë, familjarët dhe anëtarët e komunitetit ku fëmija jeton.
Studimi
Studimi për vlerësimin e përhapjes së aftësisë së kufizuar u bazua në modelin biopsikosocial, duke vlerësuar nivelin e vështirësisë së fëmijëve në funksionim në 12 fusha të ndryshme aktivitetesh të përditshme. Bazuar në intervistat e kryera pranë familjeve me prindin ose kujdestarin më të afërt të fëmijës, 10.7% e fëmijëve të grupmoshës 2-17 vjeç raportohet se hasin të paktën një vështirësi të lartë për të kryer një aktivitet ose nuk arrijnë ta kryejnë fare atë, pavarësisht përdorimit ose jo të pajisjeve ndihmëse. ‘’1 në 10 fëmijë në Shqipëri ka aftësi të kufizuar duke u përballur me të paktën një vështirësi të lartë në kryerjen e aktiviteteve të jetës së përditshme. Ndër fëmijët me aftësi të kufizuar, raportohet se vështirësitë më të shumta hasen në fushat konjitivo-psiko-sociale, ku të paktën gjysma e fëmijëve hasin vështirësi të lartë me sjelljen dhe/ose emocionet, ndërsa të paktën 1 në katër fëmijë hasin vështirësi të lartë dhe në aspektin fizik. Disa nga fushat e vështirësisë së lartë në funksionim për fëmijët me aftësi të kufizuar: Emocionet (56.1%) – Sjellja (51%) – Lëvizja (20.4%) – Shikimi (8%) – Dëgjimi (2.6%),’’ thuhet ne studim.
Degjoni historine e SELMES
"Çdo gjë, për ty e vogla, e mira Selma ime…" – Lindita, mamaja e Selmës.Tungjatjeta…jetë! Tungjatjeta Selma!#SimundtëDhuroni:Raiffeisen BankNumër llogarie: 00 3088 0359IBAN: AL60 2021 1013 0000 0000 3088 0359SWIFT: SGSBALTXKartë Debiti / Krediti: http://www.tungjatjeta.al/#dhuro
OпyблиkoBaHo World Vision in Albania and Kosovo 24 июHя 2017 r.
#Tungjatjeta Selma!400 Lek “Diell” për vajzën me sytë më të bukur në botë që ëndërron të ecë!Programit social “Tungjatjeta” i është bashkuar gazetarja e publicistja Arlinda Çausholli, tashmë ambasadore e World Vision Shqipëri & Kosovë. Dhuro edhe ti! http://www.tungjatjeta.al/#dhuroTu-ngjat-jeta, bashkë për një fëmijë me dinjitet!
OпyблиkoBaHo World Vision in Albania and Kosovo 20 июHя 2017 r.
Aksesi në shërbime
Sa i përket aksesit në shërbimet bazë studimi nxjerr në pah se; 93% e fëmijëve me aftësi të kufizuar ndiqen nga shërbimi shëndetësor parësor, por vetëm 43% e tyre ndiqen nga një mjek specialist. Nga ana tjetwr vetëm 83% e fëmijëve me aftësi të kufizuara në moshën e arsimit të detyruar (5-14 vjeç) ndjekin sistemin arsimor, nga të cilët, 95% ndjekin shkollën e përgjithshme, ndërsa 5% shkollë speciale. Vetëm 8% e fëmijëve me aftësi të kufizuar marrin shërbim nga qendra sociale.
Shëndetësia:
- 10% e prindërve të fëmijëve me aftësi të kufizuar janë të pakënaqur ose aspak të kënaqur nga respekti ose sjellja e shfaqur nga stafi mjekësor ndaj fëmijës së tyre
- 21% e prindërve të fëmijëve me aftësi të kufizuar janë të pakënaqur ose aspak të kënaqur nga distanca dhe transporti për të shkuar dhe marrë shërbimet shëndetësore për fëmijën e tyre
- 29% e prindërve të fëmijëve me aftësi të kufizuar janë të pakënaqur ose aspak të kënaqur nga infrastruktura e shërbimeve shëndetësore
- 39% e prindërve të fëmijëve me aftësi të kufizuar janë të pakënaqur ose aspak të kënaqur nga shpenzimet e nevojshme për marrjen e shërbimit shëndetësor (përfshirë koston e transportit ose akomodimit në zona të largëta).
Arsimi:
- 6% e prindërve të fëmijëve me aftësi të kufizuar janë të pakënaqur ose aspak të kënaqur nga respekti ose sjellja e shfaqur nga stafi mësimdhënës ndaj fëmijës së tyre
- 14% e prindërve të fëmijëve me aftësi të kufizuar janë të pakënaqur ose aspak të kënaqur nga distanca dhe transporti që fëmija i tyre të ndjekë një institucion arsimor.
- 26% e prindërve të fëmijëve me aftësi të kufizuar janë të pakënaqur ose aspak të kënaqur nga infrastruktura e mjediseve arsimore
- 36% e prindërve të fëmijëve me aftësi të kufizuar janë të pakënaqur ose aspak të kënaqur nga shpenzimet e nevojshme për ndjekjen e arsimit (përfshirë koston e transportit ose shpenzime të tjera).
Qendra sociale (ditore ose rezidenciale):
- 3% e prindërve të fëmijëve me aftësi të kufizuar janë të pakënaqur ose aspak të kënaqur nga cilësia e shërbimit të ofruar në qendrat sociale që kanë frekuentuar fëmijët e tyre
- 4% e prindërve të fëmijëve me aftësi të kufizuar i vlerësojnë kostot e ndjekjes së qendrave sociale si të papërballueshme.
Vlerësimi i sistemit aktual të përcaktimit të aftësisë së kufizuar
Vetëm 4% e fëmijëve me aftësi të kufizuar të identifikuar nga ky studim janë vlerësuar në një moment të jetës së tyre nga një komision mjekësor ose multidisiplinor lidhur me përcaktimin e aftësisë së kufizuar. Prindërit e fëmijëve me aftësi të kufizuar të cilët kanë kaluar nga një vlerësim i tillë e konsiderojnë të pamjaftueshme mbështetjen financiare (42%) dhe atë të shërbimeve të tjera publike të përfituara (71%), duke vlerësuar si nevoja prioritare për t’u adresuar rritjen e mbështetjes financiare, si dhe ofrimin e më shumë shërbimeve të specializuara shëndetësore dhe rehabilituese. Përmes punës së integruar me programin tonë të Mbrojtes së Fëmijëve,Programit të Edukimit, si dhe punës me partnerë dhe institucionet përktatëse në nivel lokal dhe kombëtar, ne synojmë të krijojmë një rrjet të integruar shërbimesh për këta fëmijë brenda ambienteve të shkollave dhe pranë qendrave të specializuara në komunitet . Falë kësaj, fëmijët me aftësi të kufizuar do të kenë mundësi të marrin mbështetjen e duhur nga: mësuesi mbështetës, mjeku, psikologu, punonjësi social, logopedisti dhe terapisti duke përfituar nga arsimi gjithpërfshirës dhe aftësimi për një jetesë të pavarur në komunitet duke u përfshirë në shoqëri.
als_Latn als_Latn als_Latn als_Latn als_Latn als_Latn eng_Latn als_Latn eng_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn